
কিছু কথা 


এই বইটি দ্বিতীয় শ্রেণীর ছাত্রছাত্রীদের জন্য । 

এর পূর্ববর্তী ‘প্রথম পাঠে” ছাত্রছাত্রীরা বাংলাভাষার বর্ণগুলো, 
যুক্তাক্ষরবজিত বানান, বাক্য রচনা এবং রচনা করতে শিখেছে। 
প্রথম পাঠে লেখা, পড়া, রচনা, বিন্যাস, বাচনভঙ্গি এবং প্রকাশ 
করতে পারার দিকে নজর দেওয়া হয়েছে। 

দ্বিতীয় পাঠে বৌক পড়েছে বানানের উপর । বাংলাভাষার যে 
নিজস্বতা, তা যাতে ছেলেমেয়েদের কাছে ভালভাবে ধরা পড়ে সেই 
উদ্দেশ্যেই বানান সাজানোর ব্যাপারে একটি সুষ্ঠু পদ্ধতি ব্যবহার 
করা হয়েছে। 


ংলাভাষার বানান এবং উচ্চারণের ভার “দ্বিতীয় পাঠের। সাত 
বছর বয়সের ছেলেমেয়েরা কঠিন বানানের গণ্ডি পেরুবার জন্য যে 
মনোযোগ দিতে পারে, অর্থবোধের ক্ষেত্রে সব সময় তা পারে না। 
ুক্তাক্ষরে তৈরি শব্দগুলো তাই প্রকৃতপক্ষে এই বয়সের ছেলে- 
মেয়েদের রচনায় ব্যবহার করা সম্ভব নয়। শব্দের অর্থ শেখার 
ব্যাপারেও তাই কোনোরকম কড়াকড়ি করা উচিত নয়। 

এই বইতে ছড়া ও রচনাগুলো যথাসম্ভব আধুনিক শিশুর মানসিকতার 
সঙ্গে খাপ খাইয়ে রচনা করার চেষ্টা হয়েছে। 

বইতে ব্যবহৃত ছড়াগুলির কোনো! কোনোটি রচনায় কবি সুভাষ 
মুখোপাধ্যায়ের খণ স্বীকার করি। বইটিতে ছবি একেছেন স্থত্ৰত 
গঙ্গোপাধ্যায় । তার কাছেও আমি কৃতজ্ঞ | 


গীতা বন্দ্যোপাধ্যায় 


শুল্ল্িন্সেল্টি হনৎ স্যান্ন 


‘বাঃ বাঃ! আমারও ভাল নাম রেফ দিয়ে হলে ভাল 
হয়।” বলে পুপুয়া হাততালি দিয়ে উঠল | 

অর্ক ওরফে পটল, গর্ব-ভরা গলায় বলল, “বেশ তো । 
আমি নাম ঠিক করে দেব। বেছে নে। দুর্গা, পূর্বা, বৰ্না, 
দুর্বা, বর্ষা |? 

‘না, না। বর্ষা নাম চলবে না। খুব কাদা হয়। বলে 
গটগট করে চলে যেতে যেতে পুপুয়া থামল । একটু হেসে 
বলে, “আমি বাবা, তার চাইতে পুপুরানীই থাকব । বানানটা 
সোজা ৷” 

বাবুরাম, পটল আর পুপুরানী খুব একচোট হাসল। 

হাঁসতে হাসতে বাবুরাম ছড়া কাটল-- 

শাল আছে বনে 
সর্পেরা গর্তে 

কানিশে বসে কাক 
পারবে না ধরতে |” 


এ ক "সা 


অনুশীলনী 


একরকম কথা মিলিয়ে মিলিয়ে লেখ: (যেমন- বার্না, 
ধৰ্ন৷ ৷) 

ঠ NR | ২ বধ 0 কুর্দি 
৪। বৰ্ণ--। ৫1 সর্প-__। 


২ 


বানান শেখো £ 


তর্ক 


অর্ক মূর্খ অর্থ পার্থ কর্দম 

দুর্গা মুগি সর্দার নির্দয় নির্ধন 
নির্জন নির্ঝর বর্ধমান দুর্নাম ঝর্না 
কর্ণ ঘূর্ণি চুণি সর্প দর্প পর্ব কর্পুর 


সর্ব পর্ব দুর্বল দুর্বা নিৰ্ভয় 

দুর্লভ নির্লোভ অকর্মা পাশা 

আদর্শ বর্ষ বর্ষা হর্ষ কর্ষণ 
সর্ষে গহিত 


জবাব দাও : 


১। 
২। 
৩। 


বাবুরাম রেফ-এর কথায় কী বলেছিল ? 
পুপুয়ার জন্যে পটল কী কী নাম বেছেছিল ? , 
পুপুয়ার নিজের জন্যে কোন্‌ নামটি ভাল লাগত ? 


বাবুরাম যে ছড়াঁটি বলল সেটি মনে ক'রে বলো। 


দ্রষ্টব্য : 


ডু যোগ করে হয়-_খড্া। উচ্চারণ এক ধরনের হলেও এর সঙ্গে 
রেফ-এর সম্পর্ক নেই । 

খড়কে বড়শি পড়শী পড়তা ইত্যাদির উচ্চারণ একই রকম । 
দরজা আরশি দরগা ইত্যাদিতেও রেফ লাগে না। 

এখানে র_এর সঙ্গে ডূ-এর উচ্চারণের তফাত দেখিয়ে দিলে 
ভাল হয়। 


৯, 
ইহ 
ঠি ৰ 
‘যঃ 


বকের মত গল| বাড়িয়ে 


জাহাজে এ 


ক্রেন, 


ব্রিজ পেরিয়ে কু-বিক.বিক 
চলছে দেখ ট্রেন। 

হাসানরা ট্রেনে করে ভ্রমণে যাবে ঠিক হল। ওর বাবার প্রিয় 
জায়গা আশ্বা। ওর মা বলেন, “আহা, চাদের আলোয় 
তাজমহল যেন শুভ্র ফুলের প্রাসাদ ৷ 

প্রথম রাত্রে চাদে গ্রহণ লেগেছিল বলে ঠিক জমেনি। 
হাসান, ওর ভাই ইব্রাহিম আর বোন রাবেয়া হাটতে হাটতে 
ব্রিজের ধারে পৌঁছে দেখে সেখানে সাইমন আর ডরোথি। 
ওদের মা-বাবাও ছিলেন। 

ওদের দেখে খুশিতে হাসানের প্রাণমন জুড়িয়ে গেল। 
অস্ৰান মাস। পাশেই সেই অপূর্ব আত্র-কানন। নিচে 
জ্রোতের টানে নদীতে চাঁদ যেন টুকরো হয়ে বয়ে চলেছে। 
এক পাদ্রী সাহেব চলেছেন গ্রামের দিকে । মুখ তুলে মাঝে 
মাঝে আকাশ দেখছেন। ধ্রুবতারা খুঁজছেন কি? 

রাবেয়া অবাক হয়ে সব কিছু দেখছিল! খুশি-ভরা গলায় 
বলে উঠল-_“দেখ, দেখ কী বাহার !* 

তখন ওদের আলাপ হল। সাইমনের বাবা বললেন, ‘এই 
কারণে ভ্রমণ আমার এত প্রিয়। কত রকমের মানুষের দেখা 
মেলে । প্রীতি ভালবাসায় প্রাণটা ভরে ওঠে । তাই তো৷ 
প্রায়ই বেরিয়ে পড়ি |’ 


অনুশীলনী 
বানান শিখে শ্ৰুতলিপি লেখ : 
বিক্রি ক্রিম ক্রিকেট প্রাণ প্রায় প্রাণী 
গ্রাম আগ্রা গ্রহণ প্রিয় ভ্রম শুভ্র 


ত্রাণ অস্ৰাণ যত্র ভ্রমণ আত্ম তাম্ৰ 


ট্রেন পাত্র ত্রিপুরা নত্স ব্রত বজ ব্রিজ 
ছাত্রী নিদ্রা পাদ্ৰী ভর) আশ্রয় শ্ৰাবণ 


ধরব ত্রুটি স্রোত সহস্র হ্ৰদ হ্রাস 


হাসানের বাবার প্রিয় জায়গার নাম কী ? 
হাসানের মা তাজমহল দেখে কী বলেছিলেন ? 
সাইমনদের সঙ্গে হাসানদের কোথায় দেখা হল? 
ক্রিকেট খেল! তোমার ভাল লাগে? 

তুমি খেলো? কোথায় ? 

তোমাদের শ্রেণীতে কতজন ছাত্রছাত্রী ? 

প্রাণী কাকে বলে? 

তোমার প্রিয় ফুল কী? 

তুমি আইসক্রিম খাও? 

গ্রামের জীবন তোমার কেমন লাগে? 

ট্রেনে করে অনেক দুর গিয়েছ কখনও ? 


ক.+য.স্ক্য a+ যা RL 

বিদ্যাসাগরের এত গুণ ছিল যে, তা বলে শেষ করা যায় না। 
ভার যেমন ছিল দয়ামায়া, তেমন ছিল তীর অগাধ বিদ্ধ । এই 
বিদ্যার জোরে তিনি বাংলা ভাষার “বর্ণপরিচয়” রচনা 
করেছিলেন। 


পড়াতে পড়াতে দিদিভাই বাবুরামকে বলল, “বিদ্যাসাগর 
গুণীমানুষ ছিলেন বলেই তিনি এত রকম লেখাপড়ার কাজ 
করতে পেরেছিলেন। বিগ্াসাগরকে “দয়ার সাগর 
বিদ্যাসাগর” বলে কেন বলো তে? 

বাৰু ঘাড় কাৎ করে একটু ভেবে বলল, “বিদ্যাসাগরের 
দয়াও ছিল সমুদ্রের মত আৰ তাঁর বিদ্যাও ছিল সমুদ্রের মত । 
আমি বিদ্যাসাগরের মত হব | 

দিদিভাই হাসল। তারপর বলল, “অবশ্যই হবি! তবে 
আমাদের বিগ্যাসাগরই চিরদিন বাংলা ভাষার সেরা গুরু হয়ে 
থাকবেন ।? 

এবার পটল বাবুরামের পিঠ চাপড়ে বলে উঠল, “এর হবে 
অন্য উপাধি। লোকে বলবে= বিদ্যার জাহাজ |’ 

দাদাভাই সব কিছুর ওপর ফোরন কেটে বলল, “ভালো 
ক'রে পড়াশুনো কর্‌। বলা বায় না। তুই হয়ত চাদে যাবার 
নতুন পথই বার করে বসবি। তখন পটলের কী দশা হবে 
তাই ভাবছি ৷’ 

পুপুরানী নাচতে নাচতে গান গাইতে গাইতে এসে 
হাজির _ ‘মেয়েরাও বিদ্যাসাগর হতে পারে ৷” 


ক্যাপটেন শুয়ে প’ড়ে 
ধরে ফেলে ক্যাচ__ 
হিপ হিপ হুর রে 
জিতে গেছি ম্যাচ। 


৮ 


অনুশীলনী 


বানান শিখে শ্ৰুতলিপি লেখ : 
এঁক্য বাক্য ভাগ্য রাজ্য সত্য অন্য রৌপ্য কাব্য অবশ্য 
তথ্য শস্য সহ ক্যাচ গ্যাস ত্যাগ ন্যায্য প্যাকেট 
ব্যাং হাংলা আখ্যান উদ্যান অভ্যাস পাঠ্যবই বাল্যকাল 


জবাব দাও £ 

১। বিগ্ভানাগরকে “দয়ার সাগর বিদ্যাসাগর’ বলা হয় 
কেন? 

২। পটল বাবুরামকে কী উপাধি দেবে বলল ? 

৩। বর্ণপরিচয়” কার লেখা ? 

৪। তোমার বাংল! পাঠ্যবইটির নাম কী ? 

৫| “অন্য” ব্যাং’, প্যাকেট’ আর হাংল!” কথাগুলো 
দিয়ে মুখে মুখে বাক্যরচনা কর। 

৬। ছড়াটি মনে করে বল। 


দু-বতলেলল জক্তোউ : ৯ 


তি 
প্‌ 
+ লভ=্ম্ল 


য্+ম-ন্ম 


১০ 


বাপ্পা সেদিন ঠাট| করে আলাউদ্দিনকে বলেছিল, “তুই একটা 
মহা আডচাবাজ ৷’ কথাটা শুনে আলাউদ্দিন খাগ্সা হয়ে 
দাদাভাইকে ডেকে নিয়ে বলেছিল, শুনলে তো? এখন 
আমি যদি ওকে ধাগ্লাবাজ বলি?” দাদাভাই তাতে বলেছিল, 
“ওসব কথায় পাত্তা দিও না৷” 


ওরা শহরতলীতে থাকে । তখন চচ্চড়ে দুপুর ৷ বাড়িতে 
গাছপালা, পশুপাখি আছে। বাবুরামদের বাড়ি কাছেই। 
ওদের হনুমানটা না-হনুমান, ন|-মানুষ বলেই মা- -মণি ওর নাম 
দিয়েছেন হনুমানুষ । সে ছিল গাছে বসে। সেখান থেকে 
বাপ্লাকে মুখ ভ্যাংচাতে দেখে ওর বোধ হয় খুব রাগ হল। 


কাউকে তোয়াকা না করে হনুমানুষ “উু-উকু” আওয়াজ 
তুলে গাছ থেকে তরতর করে নেমে এল। তারপর চোখের 
পলক ফেলতে না ফেলতে বাপ্লাকে টেনে লাগাল এক থাগ্সড়। 
লাফিয়ে দু'হাতে একটা ডাল ধরে ঝুলতে ঝুলতে হনুমান্থুষ 
এবার জোড়া পায়ে বাপ্লাকে এক ধাক্কায় ফেলে দিল। সকলে 
হল্লা করে উঠতেই হনুমানুষ তিনলাফে গাছের মগডালে 
পৌঁছে গা চুলকোতে লাগল । যেন কিছুই হয় নি। 

আলাউদ্দিনের মা হীকলেন, “এসব কী ধরনের বাদরামি 
হচ্ছে, শুনি ?’ 

বাগ্না গালে হাত বুলোতে বুলোতে এবার সত্যিই হেসে 
ফেলল । বলল, “বাববা! দোষ আমারই ৷ হনুমান গাছে 
বসে থাকলে আর কখনও কাউকে আড্ডাবাজ বলব নাঃ মুখও 
ভ্যাংচাব না|? 

এ কথা শুনে সব্বাই হেসে উঠল । আর হনুমানুষ? সে 
এবার মুখ ভ্যাংচাঁতে লাগল । 


পৌছুল তার টকাটরে 
টকা টরে টকা 
মোল্লাসাহেব জম্মু থেকে 
পৌছে গেছেন মকা। 
অনুশীলনী 
বানান শিখে শ্ৰুতলিপি লেখ : 
ধাক্কা মকা একা! ফকা! লজ্জা দজ্জাল 
ছক্কা ঝক্ি হুকা ফকড় সজ্জা রজ্জব 
বাচ্চ৷ সাচ্চা উচ্চ চচ্চড়ি আড্ডা বড 
ঠাট্টা ভুট্টা ছোট্ট পষ্ট ক্ষু বিষ 
উত্তম পাতা উত্তর পিত্ত অন্ন ভিন্ন 
টগ্লা ধাপ্পা চগ্মল খপ্পর আলাউদ্দিন 
আব্বাস 
আম্মা জম্মু সম্মান 
আল্লা ভানুক 


আলখাল্লা 


১২ 


উত্তর দাও : 


| ১। আলাউদ্দিন বাপ্পার ওপর খারা হল কেন? 

ূ ২। উল্কু-উক্ল’ করে ডেকে কে বাগ্পাকে থাপ্রড় 
মেরেছিল ? 

৩। বাগ্না আর মুখ ভ্যাংচাবে না কেন বলেছিল? 

৪ | নিচের কথাগুলো থেকে বেছে নিয়ে মিল দাও? 
ঠাট্টা মুলুক গিনি ককা! আড্ডা বাচ্চা খ্বাপ্সা চিত্ত 


টগ্পা __ অকা __ গাড্ডা __ সিন্নি = 
সাচ্চা -- গীটা -- পিত্ত -_ উল্লুক _. 

অঙ্কে মাথা রঙ্গচারীর 

থাকে এখন শ্রীলঙ্কায় । 
মঙ্গোলিয়ায় যাবার কথ 
ভুল ক'রে সে শিলং যায়। 


ঙ+গ= ক্র 
ঙ+ঘ-স্ঙ্ঘ 


অনুশীলনী 


বানান শিখে শ্রুতলিপি লেখ : 
অঙ্ক লঙ্কা শঙ্কা ভঙ্গ তরঙ্গ জঙ্গল 
ডঙ্কা পালস্ক মঙ্গল রঙ্গন 
শঙ্খ শৃত্খল সঙ্ঘ জঙ্ঘা 
সঙ্গ লবঙ্গ বঙ্গদেশ লঙ্ঘন 
দঙ্গল প্রাঙ্গণ সঙ্গীত পঙ্গপাল সঙ্ঘারাম 
উত্তর দাও : 


১। অঙ্ক কষতে তোমার কেমন লাগে? 
২। ঝাল লঙ্কা খেয়েছ কখনও ? 
৩। স্থন্দরবনের জঙ্গলে যে বাঘ পাওয়া যায় তাঁদের কী 
বলে? 
৪। পঙ্গপাল এলে ফলের সর্বনাশ হয় কেন ? 
ছড়াটি মনে করে লেখ । 


১৫ 


ছু-্বর্লিজ্র জ্ঞাত: ত 


ণ+ট-্ণ্ট ণ্‌+ডল=ণ্ড 
৭+ঠ=ঠু এম 
য+৭-ফ 
হু+ণ সহ 


ঢং ঢং করে ঘণ্টা পড়তেই পণ্ডিতমশাই রেগে টং হয়ে প্রকাণ্ড 
বোর্ড জুড়ে লিখলেন-- 

‘বৈকুণ্ঠ, কৃষ্ণ আর হিরগ্রয় ! কৃপা করে বেরিয়ে যাও |” 

শুনে ওরা তিনজনেই তখুনি উঠে বলল; “কেন, স্যার ?’ 

‘ছি, ছি, ছি! বিষ্ণুবাবু ভালমানুষ বলে তোমরা লঙ্কাকাণ্ড 
বাধাবে রোজ ? ওর বদলে আজ আমিই তোমাদের আক্কেল 
সেলামী দেওয়াব |’ 

এই না বলে পণ্তিতমশাই গটগট করে নিজের জায়গা 
ছেড়ে বেরিয়ে এলেন। ওঁর মুখ রাগে থমথম করছে। 

বাবুরাম, সাইমন আর হাসান সামনের সারিতে বসেছিল। 
ওদের বুক দুরু দুরু করতে লাগল । ওরাও তো হল্লা করেছিল ! 

ঠিক সেই সময় হেড স্যার এসে পড়ায় একট! মজার কাণ্ড 
হল। 

বৈকুণ্ঠরা তিনজন জোড়হাতে মাফ চেয়ে নিল। বলল, ‘এবার 
থেকে বিষ্ণুবাবুর কাছে মন দিয়ে অঙ্ক কষবো» স্যার ৷’ 

| হেড স্যার ওদের একটু বকুনি দিয়ে রেহাই দিলেন ৷ উনি 
চলে যেতেই পণ্তিতমশাই খানিকটা হাঃ হাঃ করে হেসে নিয়ে 
বললেন, ‘খুব বাঁচোয়া যে তোমরা তাক বুঝে মাফ চেয়ে 
নিলে! আর একটু হলেই তো নয়ের নামতা ন’শো বার 
| লেখাতাম |; 

| শুনে ওদের গায়ে কাট! দিয়ে উঠল | 


অনুশীলনী 


বানান শিখে শ্রুতলিপি লেখ : 
কণ্টক বণ্টন ঘণ্ট। কণ্ঠ লণ্ঠন কাণ্ড মুণ্ড খণ্ড গণ্ড! 
পণ্ডিত প্রকাণ্ড হিরনগ্রযয় ষাগ্মাসিক 
কৃষ্ণ তৃষ্ণা বিষ্ণু সহিষ্ণু 


EE ত 


অপরাহ্ন পরাইু 

| উত্তর লেখ : 
| ১। বৈকুণ্ঠদের কেন পণ্ডিতমশাই ঘর ছেড়ে বেরিয়ে 
| যেতে বলেছিলেন ? 
| ২। হেড স্যার ওদের কী বললেন ? 
| ৩। বিষ্ণুবাবু কে? 
| ৪ । মাফ না চাইলে পণ্ডিতমশাই ওদের কী আঁক্কেল- 
ূ সেলামী দেওয়াতেন ? 

২/২ 


হ১+ ন | নূ+ত -স্ত 
গ. EAN: my ন্‌ + থ ৮* 
ত+ন- তু নৃ+দক=ন্দ 
ম্+নভুয় ন+ধ দ্ধ 
স্+ নভ=ম্ন ন+ম- মম 


জ।ইবীকৈ পুপুরানীর ঠাক্মা খুব ভালবাসেন | উনি বলেন 
মেয়েটা যেন রদ্ব। শুনে মামনি হেসে বলেন, “ওরা হল 
আমার ছুচোখের ছুটি মণি |’ 

কথা ছিল মা-মণি সেদিন আহছিক সেরে রামায়ণের 
কাহিনী শোনাবেন। সীতার পাতাল-প্রবেশের কথা তন্ময় 
হয়ে শুনতে শুনতে সকলের চোখে জল এল । 

পুপুরানী চোখের জল ফেলতে ফেলতে বলল, “সীতা তো 
কত ভাল মেয়ে ছিলেন, মাগে| ! উনিও তো বনবাসে রামের 
কত যত্ন করেছেন। তবু কেন ওঁকে অত দুঃখ দেওয়া হল? 
এই কি স্নেহ-ভালবাসার চিহ্ন ?” 

মা-মণি আঁচলে চোখ মুছে বললেন, “বড় হও । তখন সব 
বুঝে নিতে পারবে ৷’ 

জাহ্বী পুপুরানীর চোখ মুছিয়ে দিল। 


আগুনকে কেউ বহ্নি বলে 
কেউ বা বলে অগ্নি =_ 
বউকে কেউ পত্নী বলে 
বোনকে বলে ভগ্নী। 


অনুশীলনী 
বানান মনে করে রাখো ; 


চিহ্ন আহ্নিক সায়াহ্ন ভগ্ন ভাগ্নে যত্ন রত 
পত্নী নিন্ন স্নান স্নেহ জন্ম তন্ময় মৃন্ময় 

বানান শিখে শ্রুতলিপি লেখ : 
অন্ত বসন্ত শান্ত 
পন্থা মন্থন নন্দ আকন্দ মন্দির 
অন্ধ বন্ধ বন্ধু গন্ধ সন্ধান 


উত্তর লেখ : 


১। রামায়ণ কাহিনীর কোন জায়গাটা সব চাইতে ভাল 
লাগে? 


২। সীতার পাতাল-প্রবেশের সময় কী ঘটেছিল ? 


আঞটব্য : ন্‌-ফলা দু'রকম ভাবে বসতে পারে-_অন্ত বর্ণের আগে (যেমন : 
ন্‌ + ত = স্ত ) ও অন্ত বর্ণের পরে (যেমন : ত. + ন=ত্ব )। 
দু রকম উদাহরণই এখানে দেখানো হয়েছে । 


খেয়াল রেখো : 


‘৭? দিয়ে = অপরাহ্ণ পরাণ 
‘ন্‌’ দিয়ে -সায়াহন আহ্নিক 


দুলে তজ্কাভ : & 


৪4 ৮:2% 


এ+ ছু গ্থ 
এ, +জ গত 
এ+ ঝ-ঞ্জ 


হাটের পথ ধরে খানিকটা যাও। ইঈদ্গ! দেখতে পাবে 
পথের ডান দিকে । পরবের দিন হাসানর| অনেকেই ওখানে 
নমাজ পড়তে আসে । ওদের বন্ধুবান্ধবদের নেমন্তন্ন থাকে 
বাড়িতে বাড়িতে! ঈদের আনন্দে গ্রাম সরগরম । 

নন্দ, সঞ্জয়, রঞ্জিত এই অঞ্চলেরই ছেলে । একদিন ওরা 
সবাই দল বেঁধে গিয়েছিল কাছের একট! জঙ্গলে । ইব্রাহিম 
ধরেছিল একটা বুনো খরগোশ | সবাই বলল, ‘আহা, নিরীহ 


২১ 


জীবটাকে ছেড়ে দে।, ইত্রাহিম ছেড়ে দিল। খরগোশটার 
ফুতি দেখে কে? ছুটতে ছুটতে বনের ধারে এসে সে দীড়াল। 
টুক টুক করে ছোট্ট লেজটা নাড়ল। তারপর ছুটে ঢুকে গেল 
জঙ্গলে । 

এমন সময় ঝড় উঠল। ক্রমে প্রচণ্ড ঝঞ্ীয় পথঘাট 
অন্ধকার হল। নন্দ হীকল, “চোখ বন্ধ করে সোজা ছুটে চল ।” 
ওরা অন্ধের মত হাঁতড়াতে হাতড়াতে ছুটতে লাগল। নাকে 
এল ধূপধুনোর গন্ধ । কাছেই মন্দির। সকলে হুড়মুড় করে 
আশ্রয় নিল সেখানে । 

সেদিন ওদের খুব লাঞ্ছন| পেতে হয়েছিল । 


বসন্তে ফুল গন্ধ ছড়ায় 
কুঞ্জে কুঞ্জে শাখায় শাখায় 
হাওয়ায় জাগে কী রোমাঞ্চ 
আনন্দিত অলির পাখায়। 
অনুশীলনী 
বানান শিখে শ্রুতলিপি লেখ : 
অঞ্চল সঞ্চয় বঞ্চনা 
বাঞ্ছ৷ লাঞ্ছনা বঞ্চিত 
অঞ্জলি খঞ্জ রঞ্জিত 
ঝঞ্জা পঞ্জিকা 
দ্রষ্টব্য: এযোগ করার একটা মজার উদাহরণ আছে। “এ, যদি 
চ-বর্গের কোনো বর্ণের আগে বসে তাহলে উচ্চারণ ‘ন’ (যেমন : 
এ + জ=ঞ্জ)। , আবার “এ যদি ‘জ্‌-এর পরে বসে তাহলে 
হয় ‘গ্য’ (যেমন: জ. + ঞ-জ্ঞ)। এ থেকে ‘খঞ্জ আর 
‘অজ্ঞ’ শব্দ দুটোর বানান ও উচ্চারণ বুঝতে পারা যায় । 


২২ 


থুখ,রে বুড়ো এক নৃত্যে অগাধ জ্ঞান 


দেখলাম কালকে যিনি বড় নৰ্তক, 
লাঠি হাতে যাচ্ছেন... খুকুর ইচ্ছে শেখে 
এক! এক! শাল্‌কে তার কাছে কখক। 
অনুশীলনী 
বানান শিখে লেখ : 
উচ্ছে তুচ্ছ যাদ্ৰ্ৰ৷ কুজ্ধাটিকা জ্ঞান 
গুচ্ছ পুচ্ছ আজ্ঞ| বিজ্ঞ বিজ্ঞান 


উত্থান কপিথ 
২৩ 


বানান-বানান খেলা : 


বাবুরামরা ঠিক করল আধঘণ্ট! ধরে “বানান খেলা” খেলবে | 
নিয়ম হল, যে যে-কথাটি বলবে সেটির বানান তাকে জানতে 
হবে। খেলাটা বেজায় জমল | 


সাইমন : 


অনেকে বড়ই তুচ্ছ ব্যাপার নিয়ে বিজ্ঞভাব 
দেখায়। ৰ 

যেমন জঙ্গলের সেই ধূর্ত কাক। ময়ূরের পুচ্ছ 
লাগিয়ে সে এক সময়ে মিথ্যে বড়াই 
করেছিল। পরে তার দৰ্প চূর্ণ হয়েছিল । 
তাই ব'লে উচ্ছে খেলে যে যকৃৎ ভাল থাকে, 
এটা মিথ্যে নয়। 

ঠাট্টা রেখে এ প্রকাণ্ড বাগানটা দেখ ৷ গুচ্ছ 
গুচ্ছ ফুল কুঞ্জে ফুটে আছে। 
ঠাণ্ডার দিনে ও সব কুজ ঝটিকায় ঢেকে থাকে। 
বিজ্ঞানের যুগে মানুষ ক্রমে ফুলের আনন্দ 
ভুলে যাচ্ছে। 

এ প্রসঙ্গে বিজ্ঞানের কথা উত্থাপন করা ঠিক 
নয়। বিজ্ঞানীরাও ফুলের মর্যাদা দেয় I 


(খেলাটি খেলার সময় যেমন বানান জানা দরকার তেমনি 
দরকার মোটামুটি ভাবে মানে বুঝে নেওয়া । এ ধরনের নানান 
খেল! তৈরি করে ছেলেমেয়েরা খেলতে পারে। ) 


২৪ 


জু-্লর্ণেহ্ল হত্জাজ : = 


দৃ+গ-্দগ 
দু+ঘ- দঘ 
দূ+ধ=দ্ধ 
দৃ+ভক্স্ত 
গ+ধল্ক্ধ 


আচার্য জগদীশচন্দ্র বহ্ন উদ্ভিদ জগতের রহস্য উদ্ঘাটন 
করেছিলেন ৷ তিনি প্রমাণ করেছিলেন যে উদ্ভিদের অনুভূতি 
আছে। সে সময়ে অনেকেই কথাটাকে উদ্ভট বলে উড়িয়ে 
দিয়েছিলেন। 

আজ পণ্ডিত এবং বুদ্ধিমান লোক মাত্রই জানেন যে 
জগদীশ বস্তুর এই কথা কত সত্য । জীবজগৎ বড় মজার 


২৫ 


জায়গা । এখানে সব জীবের মধ্যে সম্ভাব রেখে চলার কাজ 
ভাল ভাবে করাই মানুষের কর্তব্য । 

উদ্ভিদ জগৎ জীবন্ত । একটা গাছ বীজ থেকে হয়, বাড়ে 
তারপর বৃদ্ধ বয়সে তার মৃত্যু হয়। সেই হিসেবে জীবজগতে 
ওরা আমাদের আপন ৷ সবুজ গাছপালা আমাদের মুগ্ধ করে। 


{ অনুশীলনী 

বানান শিখে লেখ : 
উদগার যুদ্গর উদঘাটন 
বুদ্ধ বুদ্ধি শুদ্ধ উদ্ভিদ 
উদ্ভট সন্ভাঁব 
দগ্ধ দুগ্ধ মুগ্ধ 

উত্তর দাও : 


১। কয়েকটি গাছের নাম লেখ | 

২। গাছেরা আমাদেরই মত কেন? 

৩। আচার্য জগদীশচন্দ্র বসু কী নতুন কথা বলেছিলেন ? 

৪1 উদ্ভিদ জগৎ জড় ন| জীবন্ত ? 

৫। নিচের একেকটি কথা বেছে নিয়ে ফাক ভর : 
উদগার, সস্ভাব, প্রসিদ্ধ। 


পৃথিবীর এক-_-শহর কলকাতা। খুব খেয়ে লোকটার 
_-উঠেছে। ওদের মধ্যে খুব-_-। 


২৬ 


লু-লললেনল্জ তত্জাট : ৮ 


ক+বৰলক্ষ ক+সনস্ক্স 
কালাপানিতে জাহাজ ভাসিয়ে ক্যাপ্টেন ব্রাউন চলেছেন বর্মার 
দিকে । চোখে দূরবীন লাগিয়ে দুরের দিকে চেয়ে আছেন। 
কলকাতা থেকে জাহাজ ছেড়েছে খানিকক্ষণ । আজ বড়দিন । 
শীত শীত হাওয়া । জাহাজের যাত্রীরা উৎসবে মেতেছে । 
নাবিকরাঁও খুব খুশি। যীশুর জয়গান গাইছে অনেকে । 
জাহাজের ডেকে ভোজের আয়োজন । সাঁজসভ্জাও হয়েছে । 

হঠাৎ ঝোড়ে। হাওয়ার ঝাপ্ট। লাগল ৷ কালো কালো ঢেউ 
ফণা তুলে লাফাতে শুরু করল। দৃশ্য দেখে ক্যাপ্টেনের মুখে 
দুশ্চিন্তার রেখা ফুটে উঠল। তবু বেশ দৃপ্ত ভাব নিয়ে 


২৭ 


বললেন ঝিড়ঝঞ্জার সঙ্গে লড়াই করাই হল নাবিকের 
জীবনের সব চাইতে বড় কাজ। শক্ত করে হাল ধর। পাল 
নামাও | ঝড় এলো বলে? 
চিৎকার করে ক্যাপ্টেন ব্রাউন কালাপানির তোলপাড় 
করা ঝড়ের সঙ্গে পাল্লা দিয়ে জাহাজ ভাসিয়ে রাখলেন। 
যাত্রীদের নামিয়ে দিলেন কেবিনে । বড় বড় ঢেউ সব জিনিস- 
পত্ৰ ভাসিয়ে নিয়ে গেল। অবিচল রইলেন ক্যাপ্টেন । 
‘আল্লা, রক্ষা কর !, 
ভগবান, বাঁচাও !? 
“বীশু, দয়া কর !? 
নানা দেশের যাত্রী নানাভাবে প্রার্থনা করতে লাগল । 
নাবিকরা নাস্তানাবুদ । রেলিং ধরে আকাশের দিকে মুখ 
করে সপ্তস্থরে চেচাতে লাগল। নোনা জলের বাপ্টায় তারা 
কাহিল। 
কেবল ক্যাপ্টেন ব্রাউন শক্ত হয়ে রইলেন। যেন পাথরের 
মৃতি। ই 
হুদিন পরে ঝড় থামল । ভোরবেলা পুবের আকাশ 
রক্তের মত লাল হয়ে পড়ল। সূর্য উঠছে। আর ভয় নেই । 
এতক্ষণ পরে ক্যাপ্টেন একটা বাক্সের ওপর ধপ করে বসে 
পড়লেন। লড়াইতে শেষ পর্যন্ত উনি জিতেছেন । 


অনুশীলনী 
নিজের কথায় বল : 


লো 


ক। ভারত মহাসাগরের জল খুব গভীর বলে তা কালো 
দেখায়। সাধারণ লোকে তাই বলে কালাপানি। 


২৮ 


খ। বে সব সাংঘাতিক ঝড় ভারত মহাসাগরে দেখা যায় 
তার মধ্যে আছে ঘূর্ণি ঝড়, তাইফুন ঝড় ইত্যাদি। বড় বড় 
জাহাজ এ ঝড়ে ওলোট পালোট খেয়ে তলিয়ে যাঁয়। অনেক 
সময় ঝড়ের বেগে জাহাজের লোহার কাঠামো পর্যন্ত গুড়িয়ে 
যায়। 

গ। সমুদ্রের জল নোন্তা৷ হয়। এই জল খাওয়া যায় 
না। সেজন্যে যখন জাহাজ জেটি ছাড়ে তার আগে যাত্রীদের 
আর জাহাজের কমীঁদের জন্যে খাবার জল অনেকখানি করে 
নিয়ে নিতে হয়। 


লেখ : 


ক্যাপ্টেন ব্রাউনকে তোমার কেমন লাগল? সমুদ্ৰে ঝড় 
উঠলে ক্যাপ্টেনর| কি ভাবে সব বাঁচান, তা এ কাহিনীটা পড়ে 
নিজের কথায় লেখ । 


বানান শিখে শ্ৰুতলিপি লেখ £ 


ঝাপটা বাপ্ট৷ কিপটে কিপ্টে 
ক্যাপটেন ক্যাপ্টেন চ্যাপটা চ্যাপ্টা 
সপ্ত তপ্ত তৃপ্তি দীপ্তি কাণ্ডান 

অনন্ত দন্ত সন্তান জন্তু রক্ত শক্ত 
বক্তা ভক্তি হস্ত নিস্তেজ স্তর স্তবক 
ট্যাক্সি ট্যাক্স বাক্স ক্ষত পক্ষী লক্ষণ 
পরীক্ষা শিক্ষক রক্ষিত ক্ষণ রক্ষা ক্ষান্ত 


২৯ 


লু-লুই.লল্জ জ্যো যা 


অদ্ভুতুড়ে শব্দে তোমায় 
দেখাচ্ছে কেউ ভয় কি? 


অনুশীলনী 
বানান শেখে! : 


সবজি স্তি ন্যুজ কুজ শব্দ অব্দ জব্দ 
লব্ধ ক্ষুব্ধ আরব্ধ 
ছড়াটি মুখস্থ কর। 


৩০ 


দু-্বন্লেজ জ্ঞোত : ৯০ 


শীতের সবে শুরু । দাহু তো ইতিমধ্যেই গলায় কল্ষর্টার 
বেঁধে একটা ভোটকম্বল ধরনের জহরকোঁট পরেছেন। 

বাধিক পরীক্ষার ফল বেরিয়ে গেছে । ভোম্বল বাবুরামদের 
শ্রেণীতে প্রথম হয়েছে । ছেলেটা একটুও দীস্তিক নয়। অথচ 
গতবার যে প্রথম হয়েছিল তার দম্ভ দেখে সকলে তাকে ধিকার 
দিতে আরম্ভ করেছিল। একদিন তাঁর হন্বিতন্বি আর সহৃ 
করতে না পেরে ওরা সকলে ওর নামে একটা লম্বা গান তৈরি 
করল। তারপর স্বর দিয়ে হারমোনিয়াম বাজিয়ে এমন গান 
আরম্ভ হল যে পাড়া একেবারে কম্পমান। বারুরামের বাবা 
আপিস থেকে ফিরে ঘরে ঢুকে গম্ভীর গলায় বললেন, ‘এ সব 


৩১ 


লম্ষঝম্প কিসের জন্যে ? 
ছেলেরা সমবেত গলায় বলে উঠল--‘একজন দাম্ভিক 
ছেলের জন্যে জগবস্প সঙ্গীত হচ্ছে !* 


অনুশীলনী 
বানান শেখো £ 
কম্প চম্পক সম্পদ দন্বল হমন্বিতম্বি 
জগবম্প লক্ষ কশ্ষর্টার দম্ত গম্ভীর 
লম্বা কম্বল অন্বল আরম্ভ সম্ভার 
উত্তর দাও : 


১। দান্তিক হওয়া কেন ভাল নয়? 
২। কোন্‌ জন্তু লম্ফ দিয়ে গাছে ওঠে? 
৩। মাটি কেপে উঠলে কী বলা হয়? 
৪ | টক অন্বল কী দিয়ে রান্না হয়? 
৫ | জগবম্প সঙ্গীত বাজিয়েছ কখন ? 


৩২ 


ছুরির জ্ঞাত £ ৯৯ 


ক+বস্ক ধু +ব.-ধ্ব 
জ্+বলম্ত নৃ+বলম্ব 
তক বত বার 
দ+ব-্দ্ব স+বস্স্ব 
৷ ল্‌+বলন্ব 
উড়িয়ে ধ্বজা. অশ্বারোহী 
| সামনে স্বয়ং থাকে 
দুর্গদ্বারে পৌছে তর! 
জ্বালায় মশীলটাকে। 
বানান শেখো : 


পক ক্কাথ জ্বর জ্বালা অশ্ব 
ত্বক স্বত্ব ছয় দ্বার দ্বিজ 
৷ ধ্বনি ধ্বজা অন্বয় সমন্বিত 
ৃ অশ্বত্থ স্বার্থ স্বয়ং পন্থল 
উত্তর দাও : 
১। কোন্‌ বয়সে পক কেশ হয় ? 
২। ক্যাপ্টেন কি স্বয়ং জাহাজ চালান? 
ৰ ৩। দ্বারে যে প্রহর! দেয়, তাকে কি বলে? 
২ ৪ | ঘণ্টায় আঘাত করলে কিরকম ধ্বনি হয়? 


৩৩ 


২/৩ 


অনুশীলনী 


বানান শেখো ও শ্রুতলিপি লেখ : 


কন্ধে উন্ধা শুল্ক তল্সিতল্লা শিল্প 

বন্ধল আল্লা বল্গা নিশ্চয় পশ্চিম 

ফান্তন গল্প অল্প নিশ্চল আশ্চর্য 

উণ্টো পণ্টন শিরশ্ছেদ 
উত্তর দাও 


১। সূৰ্য কোন্‌ দিকে অস্ত যায়? 

২। তুমি গল্প শুনতে ভালবাস নাগল্প করতে ভালবাস ? 

৩। অল্প কথায় আশ্চর্য একটা কোনো ঘটনা বলতে 
পার? 

৪ | ফাল্গুন মাস কোন্‌ খতুতে পড়ে ? 

৫ । তল্লিতল্লা বেঁধে ভ্রমণে বেরিয়ে পড়তে কেমন 
লাগে? 


৩৫ 


দু-্বতলেলল জ্ঞাত : == 


য+কলষ্ক ষ+ঠ-ষ্ঠ 
ষ্+ট=& ষ+প-স্প 
য+ফ-ক্ষ 


কলকাতা শহরের রাস্তার ছুধারে যেসব গাছ দেখা যায় তার 
মধ্যে বকুল গাছগুলো বড়ই স্থন্দর। কৃষ্ণচূড়া, রাঁধাচুড়া, আরও 
অনেক রঙিন ফুলের গাছ আছে বটে, কিন্তু বকুল ফুলের মত 
তাদের ফুলে গন্ধ নেই। তাছাড়া বাচ্চা ছেলেমেয়েরা বকুল ফুল 


৩৬ 


খেয়েও আনন্দ পায় । বকুল গাছের কাঁকড়া ডাল ধরে ঝুলতেও 
ভারি মজা । গাছে চড়া তো আছেই । উঁচু থেকে কতদূর 
দেখা যায়। আর তার ছায়ায় বসে থাকলে খুব গরমের 
দিনের কষ্টও কমে যায়। 

বকুল গাঁছের ছায়ায় চিৎ হয়ে শুয়ে যদি ওপরের দিকে 
তাকাও তো অনেক কিছু আবিষ্ষারও করতে পারবে । দেখবে 
খুব উঁচু ডালে পাখির বাসা । তাতে খুদে খুদে মিষ্টি পাখির 
ছানা খাঁবারের জন্যে কিচির মিচির করছে। হঠাৎ চোখে পড়বে 
ছুট, এক হুলোবেড়াল পাথির_বাসার ধারে বসে নিষ্ঠর কিছু 
করবার মতলব করছে। একটু নিচেই গাছের গুঁড়ি বেয়ে 
সারবন্দী পিঁপড়েদের দেখে তুমি পরিষ্কার বুঝবে গাছের 
কোথাও ওরা খাবারের সন্ধান পেয়েছে। ওদিকে রঙিন 
ওগুলো কী উড়ছে? ও যে প্রজাপতির দল। আর গাছের 
ওদিকে গা ঢাকা দিয়ে আছে এক কাঠবেড়ালী । অনেক সময় 
মাকড়সার জালও পাতা থাকে। তাতে কীটপতঙ্গ ধরা 
পড়ে। এই ছিল গিরগিটি। গেল কোথায় ? 

হঠাৎ মুখ ফেরাতেই দেখলে বাবুরামদের কুকুর মিটমিটে 
ল্যাজ নাড়ছে আর বেড়াল মজনতালি মি'য়াও মিয়াও করে 
ডাকছে । আর সঙ্গে সঙ্গে দেখলে বাবুরামর! দল বেঁধে আসছে 
গাছতলায় একা-দোকা খেলতে । পটল ‘আঃ!’ বলে 
আরামের নিঃশ্বাস ফেলে বলল, “গাছের হল এক রকমের 
ঠাণ্ডা মেশিন, জানিল তো? এই গাছটার শেকড়ে গরমের 
দিনে দুশো লিটার জল টানে । তাতে ওর শরীরও ঠাণ্ড৷ হয় 
আর চারপাশও ঠাণ্ডা হয়। একথা শুনে বাবুরাম ফোড়ন 
কাটে, “আর গাছের যখন তাদের পাতায় খাবার রানী করে 


৩৭ 


তখন তারা অক্সিজেন ছাড়ে । আর অক্সিজেন না হলে আমরা 
বাঁচতেই পারি ন| ৷’ 


পুপুরানী একা-দোকা খেল শুরু করে দিয়ে বলে, ‘তাহলে 
গাছের! হল আমাদের প্রিয় বন্ধু ? 


তখন তোমার মনে হবে ময়দানের ধাঁরের এই বকুল 
গাছটা নিজেই একটা ছোট্ট শহর ৷ কত প্রাণীই না এর ওপর 
নির্ভর করে বেঁচে থাকে। 


এরপর আর কখনও কি তুমি কোনো! গাছকে নষ্ট করতে 
বা কষ্ট দিতে পারবে? না, পারবে না। 


অনুশীলনী 
বানান শিখে শ্রুতলিপি লেখ 


শুফ পরিফ্ষার ষষ্ঠা অনুষ্ঠান নিষ্ঠুর 
কষ্ট তুষ্ট মিষ্ট নিষ্ঠা পৃষ্ঠা নিষ্ফল 
বষ্টিমধু পুষ্টিকর পুষ্প শঙ্প  গোষ্পদ 


উত্তর লেখ : 


> | কলকাতা শহরে তুমি বকুল গাছ দেখেছ? তাঁর 
বিষয়ে কিছু লেখ । 


৩৮ 


8 
৫। 


তুমি কখনও নিজের হাতের গাছ পুতে তার যত্ন 
করেছ? | i 

একটা বড় গাছকে একটা ছোটখাটে৷ শহর বল! 
যায় কেন ? 

গাছ আমাদের কী দেয়? 

শহরের কয়েকটি বড় বড় ফুলের গাছের নাম লেখ ৷ 


৩৯ 


লু-লশুহলল্ল হত্জাউি : ৯৪ _ 


স.+থ.-স্থ 
৩0৭৮-515%4 
স+ফ-স্ষ 


অনুশীলনী 


বানান শিখে শ্ৰুতলিপি লেখ £ 


পুরস্কার তিরস্কার তস্কর ভাস্কর 

বয়স্ক তুরস্ক স্কুল বিস্কুট এক্ষিমো 
স্টেশন স্টামার মাস্টার খ্রীস্টান 

স্থল স্থূল স্থান স্থির অস্থি অপদস্থ 
পরস্পর স্পষ্ট স্পন্দন স্পিরিট স্পর্শ 
স্ফটিক স্ফীত আস্ফালন বিস্ফোরণ 
পরন্ফুটিত স্ফূরণ স্ফতি 


৪১ 


লু-লশহুল'্ৰ্ৰ ক্লাভ : ৯৮ 


ক+লস্ক্ু 2০৮1 
গ্‌+ লক বল দে কটা 
পক লণ্ক পল বা রান 
ব+লনল্ব্র হম 

হ.+ল.- হল 


পুপুরানী একবার কৃষ্ণচূড়ার ডাল জোগাড় করে, মালা-চন্দন 
কিনে বন্ধুবান্ধবদের সঙ্গে বুদ্ধ-জয়স্তী করবে ঠিক করল। কিন্তু 
বিকেল বেলা আকাশের মুখ মেঘে স্লান হল। তারপর আকাশ 
চিরে চিরে বিদ্যুৎ চমুকাতে আরম্ভ করল। যেন মেঘের রাঁজ্যে 
বিপ্লব বেধে গেছে । সবাই বলল, পুপুরানী প্লাবনের সময় 
জন্মেছে বলে ওর সব কিছুতে বড় বৃষ্টির এই ছুরন্তপন| | 


৪২ 


এক হাটু জল ভেঙে বাবা বাড়ি ফিরলেন। ভিজে চুল মুছতে 
মুছতে বললেন, “পুপুয়া, তোর ভাল নাম আমি এতদিনে ঠিক 
করেছি! বৈশাখী নামটা কেমন রে?” 


পুপুরানী আহ্লাদীর মত ঠোট উল্টে বলল, ‘বানানটা 
সোজা মনে হচ্ছে ৷” 


শুনে মা-মণি, বাবা, দিদিভাই, দাদাভাই, বাবুরাম, 
পটল--এমন কি মজনতালি, মিটমিটে, হনুমানুষ, কাকুয়া 
পর্যন্ত হৈ হৈ করে উঠল। এবার দ্বিতীয় শ্রেণীতে উঠবে 
অথচ যুক্তাক্ষর শিখবে না তা কি হয়? 


বাবুরাম নাক সিঁটকে বলল--স্কুলের খাতীয় পুপুরানীই 
তো! লেখে । এখন নেহাৎ বদলাতে হলে শ্রাবন্তী রাখা 
চলে ।? 


পুপুরানী জিভ ভেঙিয়ে দাদুর কাছে শেখা একটা শ্লোক 
বলে উঠল, যার কোনো মাথামু বোঝা গেল না। 


মামণি তো! হেসেই অস্থির। বললেন, ‘তাহলে তোর 
নাম আহলাঁদী হোক ৷” 


শুনে কাকুয়া কা-কা করে ডেকে উড়ে গিয়ে গাছে বসল । 
হুনুমানুষ মস্ত একলাফ মেরে পাচিলে গিয়ে উঠল | মজনতালি 
আর মিটমিটে হাততালি দিতে পারে না তাই হাঁকডাকে 
পাড়া মাৎ করে তুললো । 


তার মানে, প্রস্তাবটা সকলের পছন্দ হয়েছে বোব৷৷ গেল। 


৪৩ 


অনুশীলনী 


১। বানান শেখো ও শ্ৰুতলিপি লেখ : 


ক্লাস ক্লাব ক্লেশ শুক্ল ক্লীব ম্লান অন্ন 
শ্নথ শ্লোক শ্লাঘ| শ্লেষ গ্লানি গ্ৰ্যাণ্ড 
বিপ্লব প্লাবন প্লেন প্লাস্টিক : স্লেট স্লো স্লিপ 
ব্লক ব্লটিং ব্লযাকবোর্ড আহ্লাদ প্রহ্লাদ 
ব্ৰহ্ম ব্ৰাহ্মণ 
জবাব দাও : 


২। পুপুরানী মেয়েটা কেমন? ওকে নিয়ে পাটি বাক্য 
রচনা কর। 

দু-বলেল্র জ্াভি : ২৬ 


দু +ম=দ্ম 
বাবুরাম বিস্ময়ের সঙ্গে তার বাবাকে বলল, “বাবুজী, তুমি 
নাকি বিদেশ থেকে কিসব যন্তরপাতি আনিয়ে একটা রোবট, 
বানাবে ?’ 

বাবুরামের বাবুজী স্মিত হেসে বললেন, হ্যা, আমার এক 
' আত্বীয়া থাকেন স্থদুর আইসল্যাণ্ডে। তোমাদের রুক্মিণী 
পিসি আর তার স্বামী। কিছু দরকারি জিনিস ওঁরা পাঠালেই 
আমার রোবট, আমি তৈরি করে ফেলব। বাড়ির কাজকর্ম 
সে-ই করবে ৷” 

পটলরা খবর শুনে তাজ্জব। কিন্তু এ খবর পন্মদিদির 
কানে গেলে কপালে দুৰ্গতি আছে। 


8৫ 


গ্রীষ্মের পর সত্যিই রুক্মিণী পিসিরা এলেন। সঙ্গে এল 
ওঁদের ছেলে বুবু । ওর ভাল নাম বাল্মীকি রাঁয়। এমন 
স্মরণশক্তি যে ওকেই রোবট, বলে ভুল হয়। 


এসেই ওঁর! মস্ত একটা কাঠের বাক্স বার করলেন । তাতে 
টেপ-রেকর্ডার, কম্পিউটর, আরও কত কী! ওগুলে। জুড়ে 
তেড়ে রোবট, হবে। 


কঝ্িণীপিসি বললেন, “এ রোবট্টা তৈরি হলে, ও এদেশের 
মানুষ হবে। তাই ওকে খভু বলে ডাকব ৷’ 

পটলরা গোল হয়ে ঘিরে বসেছিল । ওরা জিজ্ঞেস করল, 
খাভু নাম কেন হবে ?’ 

উনি বেশ খুশি হয়েই উত্তর দিলেন, “আমাদের খভুর এক 
আত্মা ছাড়া সবই থাঁকবে। ভূগুমুনির মন্তরের জোরে 
দক্ষযজ্ঞের অগ্নিকুণ্ড থেকে বে সৈন্যরা বেরিয়ে এসেছিল তারা 
ছিল এক ধরনের দেবতা । এদের “ঝভু” বলা হত। খু 
আবার ব্রহ্মার মানসপুত্র বলেও পরিচিত । তার! অনেক 
রকম কাজ জানত |: বুঝলে ? যন্তর মানুষের নাম রোবট । 
কথাটা এসেছে চেকোল্লোভাকিয়ার “রোবোতা” থেকে । 
এর মানে “ক্রীতদাস” | যাঁরা বেগার খাটে শ্লাভরা তাদের 
বলে “রাব”। আবার অনেক সময় “রোবাৎনিক”ও বলে.। 
স্মরণশক্তিতে রোবট, আমাদের হার মাঁনায়। তবে আমাদের 
কথামত তাঁকে চলতে হয়। রোবট. তাই এত কাজের।” 


এই পর্যন্ত গুনে সকলের আত্মারাম একেবারে খাঁচা 
ছাড়া। এমন সময় বাবুরাম এক লাফে দাড়িয়ে উঠে বলল, 
'রিক্সিণীপিসির বাঞ্মিতায় আমরা মুগ্ধ |’ পদ্মদিদি আড়ালে 


৪৬ 


দাড়িয়ে শুনছিল। চলে যেতে যেতে ফোড়ন কেটে বলল, 
‘এ বাড়িতে আবার ওসব ছাইভম্ম আনা কেন? আমার কাজ 
বুঝি বাবুদের পছন্দ নয় |’ 

শুনে সবাই হো হো ক’রে হেসে উঠল ৷ 


অনুশীলনী 

বানান শেখো ও লেখ : 
রুক্মিণী গুল্ম শাল্মলী 
যুগ্ম বাগ্মা রশ্মি শ্মশান শ্মশ্ৰ 
বাস্ময় পরাদ্ুখ গ্রীষ্ম উদ্মা 
আত্মা আত্মীয় ভম্ম স্মরণ বিস্ময় 
পদ্ম ছদ্ম সদ্ম 

মুখে মুখে জবাব দাও : 


১! ক্ৰক্মিণীপিসি কোন্‌ দেশে থাকতেন ? 
২। ‘রোবট? কথাটা কোথা থেকে এল? 
৩। তোমার কি রোবট, বানাতে ইচ্ছে করে? 
. 81 গ্ৰীষ্মকাল, পদ্ম, ছদ্মবেশ, আত্মীয়, রশ্মি 
কথাগুলো দিয়ে বাক্যরচনা কর ৷ 
৫ | স্মরণশক্তি কাকে বলে? 


8৭ 


{ভন-=লেন্নজ তত্জাভি :৯ 


কৃ+ষ+৭-ক্ষ ন+ত+রসন্ত্র ' 
কায নাম ত ক্ নৃ+ত্ +ব=ক্ধব 
ঙ+ক+য-জ্জ ন+দ+রন্দ্র 
জ.+জ.+ব-জ্জ্ব ন+ধ+রনন্ত্ 
ত+ত+ব-ত্তব ন+ধ+ঘয ন্ধ্য 
ত+ম+য ত্য ন+ন্+য লন্্য 
১ ২ 
সুক্ষ্ম বোধ, তীক্ষু বুদ্ধি অন্ধে, নেই বিন্ধ্য পাহাড়, 
এ সব থাক৷ সত্বেও লক্ষৌতে সিন্ধি, 
খেলা ছাড়াও সন্ধ্যা সকাল উজ্জ্য়িনীর লক্ষ্মী মোটেই 
হবে তোমায় পড়তেও। ছিলেন না সৈরিন্ধ7ী। 
অনুশীলনী 
১। বানান শেখে| ও লেখ £ 
সুক্ষ্ম লক্ষ্মী লক্ষ্মণ মন্ত্র যন্ত্ৰ শাস্ত্ৰী 


আকাঙ্ক৷ তীক্ষ মাহাত্ম্য সান্তনা সন্ন্যাসী 
উজ্জ্বল প্রোজ্জ্বল দৌরাত্ম্য অন্ধ বন্ধ সিন্ধি 
তত্ব মহত্ব সত্ব চন্দ্ৰ তন্দ্ৰ৷ ইন্দ্ৰিয় সন্ধ্যা বিন্ধ্য বন্ধ্য| 
২। বাক্য রচনা কর : 
তীক্ষু, উজ্জ্বল, দৌরাত্ম্য, যন্ত্ৰ, সন্ধ্যা, সন্ন্যাসী । 
৩। ছড়াটি মুখস্থ ক'রে বল। 


৪৮ 


ভিন্-শ্ৰশলল্ল 2ত্জাভি : = 

মনু 

ম্‌ +ভ+ব্ন='জ্ঞ হী 
ধ.+ব্‌+ র র্ব্ (৷ 
শ্‌.+ব+রলর্খব 
ব+ট+রষ্ট্ 

ব+প.+রস্শ্র 

উ5588451 

স+ত.+রন্ত্র 

সং+ক্‌+র ক্র 

স.+ক.+খান স্কৃ 

লি পণ বীন সা 


বাবুরামের দাদাভাই ক্লাসে পড়া না পারায় পণ্ডিতমশাই 
জিজ্ঞেস করলেন, “বুদ্দির্যস্ত বলং তস্য” কথাটার মানে 
জান তো? 

দাদাভাই বলল, “জানি স্তাঁর। বুদ্ধি যার বল তার ।” বলে 
মাথা হেট করে রইল। 

তখন পণ্ডিতমশাই ওদের এক শশকের বুদ্ধির জোরে 
সিংহবধ করার কাহিনীটা সংস্কতে বললেন। ওট| পঞ্চতন্ত্ে 
আছে। 

8৯ 
২/৪ 


পণ্ডিতমশাইকে ছাত্ররা এবং পাড়ার লোকেরা সন্ত্রম করে 
চলে। ওদের সরস্বতী পুজোয় উনি হন পুরোহিত । পট্টবস্ত 
পরে সন্ধ্যাবেলায় যখন আরতি করেন লোকে মুগ্ধ হয়ে দেখে | 
পুজো-প্যাণ্ডেলে সব সম্প্রদায়ের লোক আসেন । কতরকম 
সাংস্কৃতিক অনুষ্ঠান হয়। 


হাসানের বাড়ির সকলে আসে । আলাউদ্দিন, তার বোন, 
মা, বাবা সবাই আদেন। সাইমন আর ডরোথি আসে। 
আসে পাগড়ি পরা ছেলে অমরজিৎ সিং। উৎসবে যোগ 
দিতে গ্রামের স্ত্রীপুরুষ দলে দলে আসেন ৷; বাউল গান আর 
নাচ হয়। রবীন্দ্রসঙ্গীত, নজরুল-গীতি, দ্বিজেন্দ্র-গীতিও হয়। 
শাস্ত্ৰীয় সঙ্গীত গাওয়া হয় সারারাত ধরে। আধুনিক গানের 
আসর খুব জমজমাট হয়ে ওঠে । 


উৎসব শেষে পণ্ডিতমশাই আবার বলে ওঠেন--‘নিবুদ্ধেস্ত 
কুতে| বলং ? অর্থাৎ বুদ্ধিহীনের কী বল আছে? কথাটা! মনে 
রেখে দিও । বুদ্ধির চর্চা কর। তাঁর মানে = শেখো, জানো । 
নয়ত বুদ্ধির ধার ভোঁতা হবে। এবং একদিন সিংহের মত 
শশকের হাতে প্রাণ হারাতে হবে | 


অনুশীলনী 


বানান শেখো ও লেখো : 


সম্প্রতি কম্প সম্প্রদায় সন্ত্রম সন্ত্ৰান্ত 


৫০ 


উধ্ব পাৰ্শ্ব রাষ্ট্র উদ্ু দখ্্রা 
ভুম্্রবেশ অস্ত্র বস্ত্র শাস্ত্ৰ স্ত্রী শিরস্ত্ৰাণ 
স্পৃহা স্পৃষ্ট স্ত্রিং স্প্রে পুরস্কৃত স্কীন সংস্কৃত স্ত, 


জবাব দাও : 


১। সিংহ আর শশকের গল্পটা জেনে নিয়ে লেখ । 
২। একটি বারোয়ারী পুজোয় কতরকম উৎসব হয় 
বর্ণনা কর। 


৫১ 


স্বন্শীন্দ্ৰলাশ্ৰ জানৰ 


বাংলা ২৫শে বৈশাখ ১২৬৮। অর্থাৎ ৮ই মে ১৮৬১ সালে 
কলকাতায় জোড়ার্সাকো ঠাকুরবাঁড়িতে এক সুস্থ, সবল, সুন্দর 
ছেলের জন্ম হল। ছেলেটির নাম হল রবীন্দ্রনাথ ঠাকুর 

জীবনের প্রথম কয়েকটা বছর ছোট্ট রবির স্থান হল মায়ের 
কোলে । কিন্তু ঠাকুর পরিবারের ছেলের! একটু বড় হলেই 
চলে যেত বাড়ির বার মহলে । অন্দর মহলে থাকতেন মা, 
জ্যাঠাইমা, কাকিমার! আর বার মহলে বাবা, জ্যাঠামশাই, 
কাকা, দাদারা। 

সকাল থেকে শুরু হত নানারকমের বিছ্যা-চর্চা। কুস্তি 
লড়া থেকে ওস্তাদের কাছে গান শেখা সব ঘণ্টা বেঁধে হত। 
এত নিয়মের চাপে রবির মনটা অস্থির হয়ে পড়ত। মাস্টার 


৫২ 


মশাঁইদের কড়া শাসনের চাইতে বেশি শাসন ছিল বার মহলের 
লোকজনদের | একজন ছিল শ্যাম বলে। ছোট্ট রবির গাছ 
পৌতা বা আপন মনে ঘুরে বেড়ানো সে পছন্দ করত না । 

ছোট্ট বেলা থেকেই গাছপালা, পশুপাখি, আকাশ, মেঘ 
সব কিছুই ছিল রবীন্দ্রনাথের প্রাণের জিনিস। তাই আতা 
খেয়ে তার বীচি লুকিয়ে রেখে পুঁতে দিতেন। লুকিয়ে জলও 
দিতেন ৷ চু ৰ 
কিন্তু যেই না কচি পাতা বেরুত আর আনন্দে রবির মনে 
স্পন্দন জাগত, বাজে গাছ বলে কচি আতা! গাছটি ফেলে 
দেওয়া হত। ৃ 

অথবা শ্যাম করত কী, মাঝে মাঝে খড়ি দিয়ে গণ্ডী কেটে 

আস্ফালন করে রবিকে 

{৮ ) তার মধ্যে বসিয়ে বলত__ 

| যদি সে. খড়ির গণ্ডীর 
//] বাইরে যায় তবে রামায়ণে 
সীতা যেমন তক্কর রাবণের 
হাতে শাস্তি পেয়েছিলেন 
তেমনি অবস্থা তারও হবে। 

একটু বড় হলে বাব! মহর্ষি দেবেন্দ্রনাথ ঠাকুরের সঙ্গে 
কখনও ট্রেনে, কখনও স্টীমারে, কখনও বা ঘোড়ার গাড়িতে 
ভ্রমণে বেরোতেন | রবীন্দ্রনাথের জীবনে তার মা আর বাবার 
স্থান ছিল খুব উচুতে । বড় হয়ে রবীন্দ্রনাথ তাঁর মা সারদা 
দেবীকে নিয়ে অনেক কবিতা লিখেছেন | 

ইস্কুলের পড়ায় রবীন্দ্রনাথের একেবারেই মন বসত ন| । 
চারিদিকের চাপে পড়ে মনটা তার চলে গেল কবিতা লেখার 


৫৩ 


দিকে। ভাগ্নে জ্যোতিপ্রকাশের সঙ্গে মেলানো মেলানো 
খেলা দিয়ে তীর কবি জীবনের শুরু । একখান! নীল খাতা 
ছিল। তাতে আকার্বাক৷ অক্ষরে লেখা হত-_ 


আমসত্ব দুধে ফেলি তাহাতে কদলি দলি 
সন্দেশ মাথিয়া দিই তাতে , 

হাপুস হুপুস শব্দ চারিদিক নিস্তব্ধ, 
পিঁপিড়া কাদিয়৷ যায় পাতে । 


পরে এ খাতাটি হারিয়ে বায়। কী আপশোষ ! 
বাড়ির কড়ীকড়ির জন্যেই অনেক সময় রবি ছেলেবেলায় 
নানারকম খেলা বার করতেন। কখনও কাঠি পুঁতে পুঁতে 
দেখতেন সেটাকে পৃথিবীর কেন্দ্ৰে পাঠান যায় কিন৷ ৷ কখনও 
বা মাস্টারি করতেন। রেলিংগুলোকে কাঠি পেটা করতেন 
কিন্ত রেলিংরা চুপ করে সহ করত। আরও একটা খেলা 
ছিল রবির। খেলার কাঠের সিংহকে নিয়ে। পুজোর সময় 
বলি হয়। রবির এক কাঠের সিংহ ছাড়া বলি দেবার মত 
কিছু ছিল ন৷ তাই সিংহবলির মন্ত্র লিখলেন-- 
সিঙ্গিমামা কাটুম = 
আন্দি বোসেরু বাটুম 
উলুকুট চুলুকুট ঢ্যাম কুড় কুড় 
আকরোট বাখরোট খট খট খটাস্‌ 
পট পট পটাস্‌। 


রবীন্দ্রনাথ বড় হয়ে এই কবিতার বিষয়ে লিখেছেন : “এর 
মধ্যে প্রায় সব কথাই ধার করা, কেবল “আকরোট” কথাটা! 


৫৪ 


আমার নিজের! আখরোট খেতে ভালবাসতুম ! “খটাস” 
শব্দ থেকে বোঝা যাবে 
আমার খাঁড়াটা ছিল 
কাঠের । আর “পটাস” 
শব্দ বুঝিয়ে দিচ্ছে সে 


উল খাড়া মজবুত ছিল ন| |” 
NE 22530 তারপর কত গান 
রপর 


উট 
৫. 8৯৮৯2 কত কবিতা, কত গল্প যে 


লিখেছেন তার ঠিক ঠিকানা নেই । পেলেন পৃথিবীর লোকের 
আশীর্বাদ আর প্রশংসা । রবীন্দ্রনাথ নোবেল পুরস্কার পেয়ে 
দেশের মান বাড়ালেন | 

রবীন্দ্রনাথ ঠাকুর আমাদের বাংলা ভাষাকে এত স্বন্দর 
ক'রে তুললেন যে সকলে ধন্য ধন্য ক'রে উঠল। 


অনুশীলনী: 


বানান শিখে শ্রুতলিপি লেখ £ 


পুরস্কার নমস্কীর তক্ষর এক্ষিমো 
স্খলন 

স্টেশন স্টিমার স্টল 

স্বস্থ অস্থি স্থির স্থান 

পরস্পর স্পন্দন স্পিরিট স্প্রিং 
স্ফটিক বিস্ফোরণ 

আস্ফালন স্ফীত 


৫৫ 


জবাব দাও : 


> 


১৪! 
৩। 
৪1 
৫। 


রবীন্দ্রনাথের ছোটবেলার কবিতা ছুটি তোঁমাঁর 
কেমন লাগে? 

কবিতা৷ ছুটি মুখস্থ বলতে পার? 

রবীন্দ্রনাথকে জব্দ করার জন্যে শ্যাম কী করত? 
রবীন্দ্রনাথ কী পুরস্কার পেয়েছিলেন? 

ছড়া বলতে তোমার কেমন লাগে? 


'লাস্জলোছ্েতুল 
বছরের গোড়ায় জানুয়ারি 
গাঁয়ে দাও লেপ, ঠাণ্ডা ভারি। 


ফেব্রুয়ারির ঘোড়ায় জিন 
রয় না পুরো তিরিশ দিন। 
পড়ল যেই মার্চ মাস 
গরমে করি হীসর্ফীস | 


এপ্রিল থেকে মে-জুন 
মাথার ওপর আগুন । 


জুলাই অগাস্ট সেপ্টেম্বর 
টইট্বুর চরাচর | 

অক্টোবরে আকাশ নীল 
উৎসবে হয় প্রাণের মিল। 


নভেম্বরে ভরলে গোলা 
চড়ব আমরা নাগরদোলা । 


ডিসেন্বরটা হলে কাবার 
নতুন বছর শুরু আবার ॥ 


অনুশীলনী 
বারো মাসের নাম বলো । 


৫৭ 


চল ছে ভভনা কুত্ৰ 


১. মহাকাশে মানুষ 


৫৯ 


৪. ছুরি কীট। চীমচে 


ডন্লি তে ্বজল৷ 


গল্পের সারাংশ 
[ শিক্ষক-শিক্ষিকারা পড়ে শোনাবেন ] 
১. মহাকাশে মানুষ 


১২ই এপ্রিল ১৯৬১ সালে সোভিয়েত নাগরিক মেজর ইউরি 
গাগারিন মহাকাশ অভিযানের ইতিহাসে এক যুগান্তকারী ঘটনা 
ঘটিয়েছিলেন। এর মাত্র এক বছর আগে নকল মানুষ মহাকাশ 
থেকে ফিরে. আসতে পারেনি । মাত্র পাঁচ মাস আগে ছুটি কুকুর 
যে ব্যোমযানটিতে ফিরছিল তা পুড়ে ছাই হয়ে যায়। তবু গাগারিন 
ইতস্তত করেন নি। 

ইনি মহাকাশে প্রথম মানুষ। তার ব্যোমধানের নাম ছিল 
ভোস্তোক-১, ওজন সাড়েচার টন। মেজর গাগারিন ১০৮ মিনিটে 
পৃথিবীকে একবার প্রদক্ষিণ করেন। দুরত্ব অতিক্রম করেছিলেন 
৪১,০০০ কিলোমিটার । 


২. আবাটে গল্প 


আষাঢ় মাসে দিন হয় বছরের মধ্যে সব চাইতে বড়। প্রায় সাড়ে 
তের ঘণ্টার এই দিনের বেলাকে বলা হয়-আধাটান্ত বেল| । 

এইরকম দিনে লোকে আষাঢ়ে গল্প ফাদে। বৃগ্টিবাদলের মধ্যে 
অলীক বা অবিশ্বাস্য কাহিনী বলে সময় কাটানোকে বলা হয় আষাঢ়ে 
গল্প ফাদা। 


৬২ 


৩. ভাকাত নাকি? 


হারুবাবু স্টেশন থেকে আধ মাইল হেঁটে বাড়ি ফেরেন। কিন্তু 
সেদিন ছাতা আর ব্যাগ হাতে রওনা হয়েছেন, মনে হল কে পেছু 
নিয়েছে । 

আড়চোখে দেখলেন হন্হনিষে কে তার পিছন পিছন আসছে। 
হারুবাবু ভাবলেন, চোর ডাকাত নয়তো! তার রোগা পা দু'টো ? 
কাঁপতে লাগল। তিনি ছুটতে আরম্ত,করলেন। ফস্‌ ক'রে ডান 
দিকের একটা গলিতে ঢুকে পড়ে ব্সীদের বেড়া টপকে এক দৌড়ে 
বড় রাস্তায় পড়লেন। ওমা! সেই লোকটাও কি সেও 
দেখাদেখি বেপথ দিয়ে বড় রাস্তায় এসে হাজির । 

আর একটু পরেই কালীবাড়ি । পড়িমরি ক'রে ঝোপজঙ্গল ভেঙে 
প্রাণপণ ছুটতে ছুটতে শুনতে পেলেন লোকটাও সঙ্গে সঙ্গে 
ছুটছে। ডাকাত না হয়ে যায় না। ঝট. ক'রে ছাতা উঠিয়ে 
হারুবাবু সিংহবিক্রমে বলে উঠলেন--“তবে রে! আমি টের পাইনি 
বুঝি? ভাল চাস ত-। লোকটির নিরীহ রোগা পটকা চেহারা 
দেখে কথা শেষ হল না। ভালমানুষ গোছের লোকটি অত্যন্ত ভয় পেয়ে 
থতমত খেয়ে বলল-_ 

“স্টেশনের বাবুটি বললেন, আপনি বলরামবাবুর পাশের বাড়িতে থাকেন, 
আপনার সঙ্গে গেলেই ঠিকমতে! পৌঁছব--ত| আপনি কি বরাবর এই 
রকম ক'রে বেঁকে চুরে চলেন নাকি ? 


a? 


৪. ছুরি কাট! চামচে 
ছুরি কীটা চামচে । 

বেড়াল দিল খাম্চে ॥ 
চিরুনি কাচি নরুন। 
চোর পালাচ্ছে ধরুন ॥ 


৬৩ 


৫. থালা বাটি গামলা 


থালা বাটি গামল! 
কুকুরটাকে সামল| ॥ 
হাতুড়ি কোদাল কাস্তে ৷ 
দাদু ঘুমুচ্ছেন আস্তে ॥ 
বই কাগজ ম্যাগাজিন ৷ 
ঢের হয়েছে ক্ষ্যাম| দিন ॥ 


৬৪ 


আরো কিছ কথ! 


বাংলা পাঠমালার এই দ্বিতীয় বইটি পড়ার সময় এই বইয়ের কয়েকটি 
বৈশিষ্ট্যের কথা মনে রাখতে হবে । 


বইটিতে. বানান শেখাতে গিয়ে প্রথমেই রেফ (“) দেখে অবাক 
হওয়ার কারণ নেই। ‘চলন্তিকা’ অভিধানের গোড়ায় বর্ণানুক্রম 
যেভাবে দেখানো আছে সেই ক্রম এই বইতে অনুসরণ করা হয়নি। 
অভিধানে বর্ণানুক্রমের ধারাবাহিকতায় আমরা অভ্যস্ত হলেও 
বাংলা ব্যঞ্জনবৰ্ণের বানান শেখাতে বাস্তব অভিজ্ঞতার উপর নির্ভর 
করা "হয়েছে বেশি পরিমাণে । এ ক্ষেত্রে রূপতত্ব থেকে ধ্বনি- 
তদ্বের উপর জোর দেওয়া হয়েছে বেশি। র-ফলা থেকে আগে 
এসে থাকে রেফ ()-_-এটা সহজ অভিজ্ঞতা থেকেই দেখা যায়। 
এমন কি, য-ফলার ব্যবহারও তার পরে শেখানো উচিত। তারপর 
সন্তৰ্পণে ‘দ্বিত্ব’ব| ডবল বর্ণের ব্যাপারটর আভাস দিয়েই ৬, 
পি, নি’, ‘এ? পরপর এসেছে। এর পর দুই হরফে যুক্ত ব্যঞ্জন 
বর্ণ দশটি পর্যায়ে শিখিয়ে তিন হরফে প্রবেশ করা হয়েছে। ধীরে 
ধীরে নানা বিষয়ে টানা-গছ্ ও ছড়ার উদাহরণে ভাষা ও রচনা 
সম্পর্কে ধারণা দেবার চেষ্টা হয়েছে। তারপর বানান ছাড়াই 
গদ্য ও পদ্য পড়ার স্বাধীন ক্ষেত্রে এসে পড়া গেছে । আর সব 
শেষে ‘ছবি দেখে রচনা” পর্যায়ে স্বাধীন রচনা লেখার দিকে উৎসাহ 
দিতে সচিত্র অনুশীলনীর সাহায্য নেওয়া হয়েছে | 


এ সবই স্থির করা হয়েছে শিক্ষার্থীদের বয়স ও মানসিকতার দিকে 
লক্ষ্য রেখে এবং বেশ কয়েকজন অভিজ্ঞ শিক্ষক-শিক্ষিকার পরামর্শ 
নিয়ে। 

বাংলা ছাপা হরফের ছু-জাতীয় ছাদ নিয়ে “প্রথম পাঠ-এ আলোচনা 
করা হয়েছিল ॥ 


নিজে পড়ি 

ত্বিতীষ্ম পাঠ- k 
এই দ্বিতীয় পাঠ ‘নিজে পড়ি’ দ্বিতীয় শ্রেণীর উপযোগী বাংল! পাঠ্য 
বই (75867)। এই বইয়ের সঙ্গে মিলিয়ে এরই পরিপূরক “নিজে 
লিখি নিজে পড়ি’ দ্বিতীয় ভাগ বইটি পরিকল্পিত হয়েছে, যেটি 
অনুশীলনী বা সহায়ক পুস্তক (workbook) | বই দুখানি এমন- 
ভাবে লেখা হয়েছে যাতে গোড়া থেকেই ছেলেমেয়েরা সহজে 
বাংলাভাষা পড়তে ও লিখতে শেখে--ছবি ছড়া ও মজাদার নানা 
গল্পের সহায়তায় তারা এই ভাঁষা আয়ত্ত করতে উৎসাহ পায়। 


এই পুস্তকমালার লেখিকা একজন অভিজ্ঞ প্রাথমিক শিক্ষিকা এবং তিনি 
এই স্তরের আরো অনেক শিক্ষক-শিক্ষিকার অভিজ্ঞতা মিলিয়ে এর 
পরিকল্পনা করেছেন | তার ফলে এই পুস্তকগুলি বাংলা শেখার অন্যতম 
প্রধান ও সর্বাধুনিক পুস্তকমালা হয়ে উঠেছে । *_ - : 
প্রথম শ্রেণীর আগের স্তরে, অর্থাৎ প্রস্তুতি শ্রেণীর (Preparatory) 
জগ্ত কেবল ‘নিজে লিখি নিজে পড়ি’ [প্রাথমিকা]-সহ এই পুস্তক- 
মালায় প্রথম শ্রেণী থেকে অষ্টম শ্রেণী পর্যন্ত প্রতি শ্রেণীর জন্য দুখানি 
ক'রে (পাঠ ও অনুশীলনী ) পুস্তক পরিকল্পিত হয়েছে। আকার ও 
আয়তন পৃথক হলেও প্রতিটি পুস্তক পরস্পরের অবিচ্ছে্ঘ অনা । 
বিভিন্ন শ্রেণীর জন্য ধারাবাহিক ও ক্রমাগ্রসর (graded) পদ্ধতিতে 
ও নিয়ন্ত্রিত শব্দসমঞ্ঠি (controlled vocabulary) বজায় রেখে 
এগুলি রচিত হায়ছে। 


ংলা যাদের দ্বিতীয় ভাষা এবং বাংলা যাদের. প্রথম বা মাতৃভাষা 
উভয় শ্রেণীর ছেলেমেয়েরাই প্রাথমিক স্তরে বাংলাভাষ| শিক্ষায় একই 


যোগসূত্রে মিলতে পারবে এই পুস্তকমালায়। 
Bandyopadhyay, Gita: s বাণ] PART 

